**Jesper Duus** (s. 24. marraskuuta 1967 Glostrup, Tanska) on tanskalainen entinen jääkiekkopuolustaja. Hän pelasi urallaan kotimaansa lisäksi myös Ruotsissa, Saksassa ja Itävallassa. Duus laukoi oikealta. Hän on toiminut urallaan myös pelaaja-valmentajana Tanskan pääsarjassa.

Ura
---

### Seuraura

Duus on Rødovre IK:n kasvatti. Hän pelasi jo ensimmäiset pääsarjaottelunsa kaudella 1983–1984. Keväällä 1986 Duus voitti Tanskan-mestaruuden. Hän pelasi kasvattajaseurassaan kevääseen 1987 asti. Saman vuoden kesäkuussa 1987 Edmonton Oilers varasi Duusin numerolla 241. Hän ei kuitenkaan koskaan siirtynyt Pohjois-Amerikkaan.

Kaudeksi 1987–1988 Duus siirtyi Ruotsin Elitserieniin Färjestads BK:n riveihin. Hän viihtyi seurassa peräti yhdeksän kautta kevääseen 1996 asti. Duusin piste-ennätys Elitserienissä on 20 pistettä, jonka hän teki sekä kaudella kausina 1991–1992 että 1992–1993. Kaudella 1992–1993 hän sijoittui puolustajien pistepörssissä yhdeksänneksi. Duus voitti Färjestadissa Ruotsin-mestaruuden 1988 sekä hopeaa 1990 ja 1991. Hän siirtyi Färjestad-vuosiensa jälkeen Saksan DEL-liigan Starbulls Rosenheimin riveihin. Kauden 1997–1998 Duus pelasi Erste Bank Eishockey Ligan VEU Feldkirchissä, jossa hän voitti Itävallan-mestaruuden keväällä 1998. Kaudeksi 1998–1999 Duus palasi taas vuoden tauon jälkeen Rosenheimiin.

Duus palasi kaudeksi 1999–2000 Elitserieniin ja siirtyi MODO Hockeyn riveihin. Hän oli joukkueen tehokkain puolustaja tehoilla 7+12=19. Kauden päätteeksi Duus voitti Elitserien-hopeaa keväällä 2000. Kaudella 2000–2001 hän teki tehot 3+3=6. Yhteensä Duus pelasi Elitserienissä peräti 11 kautta. Hän teki 404 ottelussa tehot 38+76=114. Jäähyminuutteja tuli 207. Duus palasi kaudeksi 2001–2002 kotimaahansa 14 kauden jälkeen. Hän siirtyi Hvidovre Wolvesin joukkueeseen. Duus sijoittui tehoilla 7+28 Tanskan liigan puolustajien pistepörssin kolmanneksi ja syöttöpörssin ensimmäiseksi. Kesken seuraavan kauden 2002–2003 hän siirtyi Hvidovresta loppukaudeksi Herlev Hornetsin riveihin. Duus valittiin kauden päätteeksi Tanskan liigan vuoden kotimaiseksi pelaajaksi. Kausina 2003–2004 ja 2004–2005 hän toimi Herlevin pelaaja-valmentajana.

Kaudeksi 2005–2006 Duus palasi Herlevistä takaisin kasvattajaseuraansa Rødovre Mighty Bullsiin. Hän ei ollut pelannut joukkueessa peräti 18 vuoteen. Duus pelasi joukkueessa kaksi kautta, joista ensimmäisellä hän oli myös joukkueen pelaaja-apulaisvalmentaja. Duus palasi taas kaudeksi 2007–2008 Hvidovreen. Kausi oli hänelle menestys. Vaikka Duus oli jo 40-vuotias, hän oli tehoilla 8+21=29 Hvidovren tehokkain puolustaja. Duus sijoittui puolustajien pistepörssissä kuudenneksi Frederikshavn White Hawksin Mike Martinin kanssa, ja hänet valittiin kauden päätteeksi Tanskan liigan tähdistökentälliseen. Kaudeksi 2008–2009 Duus palasi taas Rødovreen. Hän voitti keväällä 2009 Tanskan liigan pronssia. Kesäkuussa 2009 Duus teki joukkueen kanssa vuoden jatkosopimuksen ja vuotta myöhemmin hän jatkoi sitä taas vuodella.

Duus oli kaudella 2010–2011 Rødovren tehokkain puolustaja tehoilla 3+16=19. Hän sijoittui puolustajien pistepörssissä seitsemänneksi. Kaudeksi 2011–2012 Duus palasi Herlev Hornetsiin, jonka tehokkain puolustaja hän oli tehoilla 2+15=17. Duus lopetti pelaajauransa lopulta 44-vuotiaana kevääseen 2012. Samana keväänä hänet valittiin Tanskan Ice Hockey Hall of Fameen.

### Maajoukkueura

Jesper Duus Grenoblessa pelatussa ottelussa Ranskaa vastaan huhtikuussa 2010.
Duus on pelannut 14 miesten MM-kilpailut Tanskan joukkueessa. Hänelle ensimmäiset arvokisat olivat vuoden 1989 MM-kilpailut B-sarjassa. Tanska putosi seuraavaksi vuodeksi C-sarjaan. Duus pelasi vuoden 1990 ja 1991 C-sarjan MM-kilpailuissa, joista jälkimmäiset päättyivät Tanskan nousuun takaisin B-sarjaan. Hän pelasi yhteensä yhdeksät B-sarjan/I-divisioonan MM-kilpailut (1989, 1992, 1993, 1994, 1995, 1996, 1997, 1999 ja 2001). Vuoden 1999 turnauksessa hänet valittiin parhaaksi puolustajaksi ja tähdistökentälliseen.

Vuodeksi 2003 Tanska nousi MM-kilpailujen pääsarjaan, eikä joukkue ole sittemmin enää pudonnut sieltä I-divisioonaan. Duus pelasi edusti Tanskaa vuoden 2003 ja 2004 MM-kilpailuissa. Hän pelasi vielä 42-vuotiaanakin vuoden 2010 MM-kilpailuissa kahden ottelun verran.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1983–1984 | Rødovre Mighty Bulls | Tanska | 18 | 0 | 0 | 0 | 0 | – | – | – | – | – |
| 1984–1985 | Rødovre Mighty Bulls | Tanska | 28 | 2 | 6 | 8 | 6 | – | – | – | – | – |
| 1985–1986 | Rødovre Mighty Bulls | Tanska | 30 | 4 | 7 | 11 | 32 | – | – | – | – | – |
| 1986–1987 | Rødovre Mighty Bulls | Tanska | 30 | 7 | 17 | 24 | 20 | – | – | – | – | – |
| 1987–1988 | Färjestads BK | Elitserien | 26 | 2 | 5 | 7 | 8 | – | – | – | – | – | Le Mat-pokalen |
| 1988–1989 | Färjestads BK | Elitserien | 36 | 4 | 4 | 8 | 10 | 2 | 0 | 0 | 0 | 0 |  |  |  |  |  |  | MM B | 7 | 2 | 0 | 2 | 4 |
| 1989–1990 | Färjestads BK | Elitserien | 40 | 4 | 9 | 13 | 28 | 10 | 1 | 0 | 1 | 4 |  |  |  |  |  |  | MM C | 8 | 1 | 5 | 6 | 6 |
| 1990–1991 | Färjestads BK | Elitserien | 40 | 1 | 7 | 8 | 20 | 8 | 0 | 2 | 2 | 6 |  |  |  |  |  |  | MM C | 6 | 5 | 1 | 6 | 4 |
| 1991–1992 | Färjestads BK | Elitserien | 40 | 6 | 14 | 20 | 14 | 6 | 0 | 2 | 2 | 6 |  |  |  |  |  |  | MM B | 5 | 3 | 2 | 5 | 4 |
| 1992–1993 | Färjestads BK | Elitserien | 38 | 7 | 13 | 20 | 18 | 3 | 0 | 1 | 1 | 0 |  |  |  |  |  |  | MM B | 7 | 0 | 6 | 6 | 12 |
| 1993–1994 | Färjestads BK | Elitserien | 14 | 0 | 2 | 2 | 8 | – | – | – | – | – |
|  | Färjestads BK | Ruotsi I | 18 | 2 | 2 | 4 | 10 | 3 | 0 | 0 | 0 | 4 |  |  |  |  |  |  | MM B | 7 | 2 | 3 | 5 | 16 |
| 1994–1995 | Färjestads BK | Elitserien | 39 | 2 | 4 | 6 | 20 | 4 | 0 | 0 | 0 | 6 |  |  |  |  |  |  | MM B | 7 | 2 | 2 | 4 | 10 |
| 1995–1996 | Färjestads BK | Elitserien | 39 | 2 | 3 | 5 | 10 | 8 | 0 | 0 | 0 | 0 |  |  |  |  |  |  | MM B | 7 | 0 | 1 | 1 | 14 |
| 1996–1997 | Star Bulls Rosenheim | DEL | 42 | 3 | 8 | 11 | 12 | – | – | – | – | – |  |  |  |  |  |  | MM B | 7 | 1 | 2 | 3 | 6 |
| 1997–1998 | VEU Feldkirch | ÖEL | 27 | 1 | 7 | 8 | 33 | – | – | – | – | – |
| 1998–1999 | Star Bulls Rosenheim | DEL | 52 | 3 | 4 | 7 | 20 | – | – | – | – | – |  |  |  |  |  |  | MM B | 7 | 1 | 6 | 7 | 4 | Ykköstähdistö |
| 1999–2000 | MODO Hockey | Elitserien | 49 | 7 | 12 | 19 | 53 | 12 | 1 | 5 | 6 | 6 |
| 2000–2001 | MODO Hockey | Elitserien | 43 | 3 | 3 | 6 | 18 | 7 | 0 | 0 | 0 | 2 |  |  |  |  |  |  | MMd1 | 5 | 2 | 2 | 4 | 2 |
| 2001–2002 | Hvidovre Wolves | Tanska | 42 | 7 | 28 | 35 | 66 | – | – | – | – | – |
| 2002–2003 | Hvidovre Wolves | Tanska | 26 | 2 | 7 | 9 | 37 | – | – | – | – | – |
|  | Herlev Hornets | Tanska | 4 | 0 | 0 | 0 | 0 | 6 | 0 | 1 | 1 | 2 |  |  |  |  |  |  | MM | 6 | 0 | 1 | 1 | 2 |
| 2003–2004 | Herlev Hornets | Tanska | 30 | 3 | 7 | 10 | 26 | – | – | – | – | – |  |  |  |  |  |  | MM | 6 | 0 | 1 | 1 | 4 |
| 2004–2005 | Herlev Hornets | Tanska | 35 | 3 | 9 | 12 | 14 | – | – | – | – | – |
| 2005–2006 | Rødovre Mighty Bulls | Tanska | 35 | 2 | 8 | 10 | 22 | 6 | 0 | 1 | 1 | 8 |
| 2006–2007 | Rødovre Mighty Bulls | Tanska | 35 | 2 | 7 | 9 | 59 | 4 | 0 | 0 | 0 | 4 |
| 2007–2008 | Hvidovre Wolves | Tanska | 44 | 8 | 21 | 29 | 40 | 7 | 0 | 3 | 3 | 32 | Ykköstähdistö |
| 2008–2009 | Rødovre Mighty Bulls | Tanska | 40 | 3 | 14 | 17 | 44 | 15 | 1 | 7 | 8 | 10 |
| 2009–2010 | Rødovre Mighty Bulls | Tanska | 35 | 4 | 8 | 12 | 49 | 7 | 2 | 1 | 3 | 14 |  |  |  |  |  |  | MM | 2 | 0 | 0 | 0 | 0 |
| 2010–2011 | Rødovre Mighty Bulls | Tanska | 37 | 3 | 16 | 19 | 56 | 9 | 0 | 1 | 1 | 6 |
| 2011–2012 | Herlev Hornets | Tanska | 40 | 2 | 15 | 17 | 26 | 4 | 0 | 0 | 0 | 0 |
| 15 kautta | yhteensä | Tanska | 509 | 52 | 160 | 212 | 497 | 58 | 3 | 14 | 17 | 76 |
| 11 kautta | yhteensä | Elitserien | 404 | 38 | 76 | 114 | 207 | 60 | 2 | 10 | 12 | 30 |
| 2 kautta | yhteensä | DEL | 94 | 6 | 12 | 18 | 32 | – | – | – | – | – |
| 1 kausi | yhteensä | ÖEL | 27 | 1 | 7 | 8 | 33 | – | – | – | – | – |

Lähteet
-------

* Jesper Duus The Internet Hockey Databasessa (englanniksi)
* Jesper Duus Eurohockey-sivustolla (englanniksi)
* Jesper Duus *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  EliteProspects
2. ↑  Fredberg, Peter: Rødovre vandt kampen om Duus  18.6.2009. Sporten.dk. Viitattu 26.6.2012. (tanskaksi)
3. ↑  Jesper Duus klar for Herlev Eagles  27.8.2011. Herlev Eagles.  Arkistoitu 19.10.2011. Viitattu 26.6.2012. (tanskaksi)
4. ↑  Fredberg, Peter: Duus stopper eventyrlig karriere  26.2.2012. Sporten.dk. Viitattu 26.6.2012. (tanskaksi)